Christoph av Schleswig-Holstein

Christoph Herzog zu Schleswig-Holstein-Sonderburg-Glücksburghttp://thepeerage.com/p10444.htm#i104438  (født 22. august 1949 på Schloss Louisenlund i Gyby i Schleswig-Holstein, død 27. september 2023) var fra 1980 hertug og overhode for fyrstehuset Schleswig-Holstein-Sonderburg-Glücksburg og Huset Oldenburg,Genealogisches Handbuch des Adels, Fürstliche Häuser XVI. Haus Holstein. C.A. Starke Verlag, 2001, pp.44-50. (German). . som både den danske, norske og tidligere greske kongefamilien, samt den britiske kongen, tilhører.

Christoph var sønn av hertug Peter av Schleswig-Holstein-Sonderburg-Glücksburg og prinsesse Marie Alix av Schaumburg-Lippe. Han var utdannet agronom og tjenestegjorde som reservist i den tyske hæren med graden løytnant. Han grunnla konsulentselskapet GLC Glücksburg, hvor han var styreformann. Han bodde i Schwansen, og hadde forretningsinteresser innen landbruk, skogbruk og eiendom.

Christoph var blant annet tipp-tipp-oldebarn av tsar Alexander II av Russland.

Christoph etterfulgte sin far som hertug og fyrstehusets overhode ved farens død 30. september 1980. I 1981 ble han gift i Glücksburg med prinsesse Elisabeth av Lippe-Weissenfeld. De fikk fire barn:
 Prinsesse Sophie av Schleswig-Holstein-Sonderburg-Glücksburg (f. 1983 i Eckernförde)
 Arveprins Friedrich Ferdinand av Schleswig-Holstein-Sonderburg-Glücksburg (f. 1985 i Eckernförde)
 Prins Constantin av Schleswig-Holstein-Sonderburg-Glücksburg (f. 1986 i Eckernförde)
 Prins Leopold av Schleswig-Holstein-Sonderburg-Glücksburg  (f. 1991 i Eckernförde)

Pr. 2009 var Christoph nr. 176 i arvefølgen til den britiske tronen, etter prins Ludwig av Hohenlohe-Langenburg og foran sin eldste sønn, arveprins Friedrich Ferdinand.

 Referanser 

 Eksterne lenker 
 Schloss Glücksburg

Kategori:Huset Glücksburg
Kategori:Personer fra Kreis Rendsburg-Eckernförde